Nii oli siis, kui inimesed arvasid, et nad suudavad oma mõtetega hõlmata taevast. Tänapäeva vaoshoitud usuteaduses on inglid marginaalsed ning enamik evangeelseid süstemaatilise teoloogia käsiraamatuid ei maini neid üldse, katoliiklased ainult möödaminnes. Ameerika kuulsaim baptisti äratusjutlustaja Billy Graham kirjutas ise 1975. aastal raamatu "Inglid:  Jumala salajased teenrid", sest ta ei leidnud ühtegi uusaja usuteadlaste teost, kus nendest oleks põhjalikumalt räägitud.